钦定古今图书集成/明伦汇编/闺媛典/第297卷 > 皇清三十 > 张四维妻杜氏
## 钦定古今图书集成/明伦汇编/闺媛典/第297卷 > 皇清三十 > 张四维妻杜氏

按《兖州府志》：“杜氏，邹县人，张四维妻。四维病亡，子方逾月，氏年十九，孀姑刘氏念妇少，劝他适。氏垂涕曰：‘姑可守，妇亦可守，何用他适，贻门户羞’？遂毁容自废，日勤纺绩，与姑相依。值大饥，爨蓬蒿食草子。邻妇讽之曰：‘以尔之年，何自苦乃尔耶’？氏厉声叱之。历五十馀年，奉姑以寿终，抚孤成立。”